Sardu Rosary Prayers

This language is also known as Sard, Sardarese, and Sardinian.

This language is a Standard Sardinian language, spoken in Sardinia, Italy.

(Prayers that are not known in this language are shown in English until we have the complete prayer, at which time it will be shown in both languages.)

+ In nomen de su Babbu / + The Sign of the Cross / + Signum Crucis
+ In nomen de su Babbu, de su Fizu et de s’Ispiritu Santu. Amen.

The Sign of the Cross / Signum Crucis
+ In nomen 'e su Babbu, 'e su Fizu 'e s’Ispiritu Santu. Amen.

Eo creo in Deus / The Apostles' Creed / Credo
Eo creo in Deus Babbu totu poderosu, Creadore de su chelu et de sa terra. Et in Gesù Christu unicu Fizu sou, Segnore nostru. Su cale istesit conzepidu pro opera de s’Ispiridu Santu, naschesit dae Maria Vergine, patesit basciu su podere de Ponziu Pilatu, istesit crucifissu, mortu et sepultadu. Falesit a sos inferros, et in su terzu die risuscitesit dae sa morte. Alzesit a sos chelos, inie istat sezzidu a sa manu destra de su Deus totu poderosu. Dae inie hat a benner a giudicare sos bios et sos mortos. Eo creo in s’Ispiridu Santu, sa Santa Ecclesia Catholica, sa comunione de sos Santos, su perdonu de sos peccados, sa risurressione de sa carne, sa vida eterna. Amen.

Babbu Nostru / Our Father / Pater Noster
Matthew 6:9-13 Luke 11:2-4

Babbu nostru, Chi stas in sos celos, Santificadu siat Su numene Tuu; Benjat a nois Su rennu Tuu; Siat fatta sa voluntade Tua Comente in su celu In sa terra. Dae-nos oe Su pane nostru cotidianu, Perdona-nos Sos peccados nostros Comente nois los perdonamus; Libera da onji tentathione, Libera-nos a male. Amen.

Babbu Nostru / Our Father / Pater Noster
Babbu nostru, ch’istas in sos chelos, santificadu siat su nomen tou, benzat a nois su regnu tou, siat facta sa voluntade tua comente in su chelu, gasi in sa terra.

Danos oe su pane nostru de ogni die, perdona a nois sos peccados nostros, comente nois los perdonamos a sos inmigos nostros, et non nos induas in tentassione, ma liberanos dae ogni male. Amen.

Ave Maria / Hail Mary
Ave Maria plena de grazia, su Signori est cun tegus, beneditta ses tui tra tottus is femminas, e benedittu est su fruttu de is intragnas tuas, Gesus. Santa Maria, Mamma de Deus, prega po nosaterus peccadoris, imoi e in s'ora de sa morti nostra. Aici siada.

Deus ti salvet, Maria / Hail Mary / Ave Maria
Deus ti salvet, Maria, piena de grassia, su Segnore est cun tegus. Beneitta ses tue enter totu sas feminas, et beneittu su fruttu de sas intragnas tuas, Gesù.

Santa Maria, Mama de Deus, prega pro nois atteros peccadores, como, et in s’hora de sa morte nostra. Amen.

Oh, My Jesus / Fatima Prayer
Oh, my Jesus, forgive us our sins. Save us from the fires of hell. Lead all souls to Heaven, especially those most in need of Your mercy.

How to Pray the Rosary
1. + (The Sign of the Cross / Signum Crucis) 2. (The Apostles' Creed / Credo) 3. Babbu Nostru (Our Father / Pater Noster) 4. 3 Ave Maria (Hail Mary / Ave Maria) 5. (Glory Be to the Father / Gloria Patri) 6. Announce the 1st Mystery 7. Babbu Nostru 8. 10 Ave Maria 9. (Glory Be to the Father / Gloria Patri) / Oh, My Jesus 10. Announce 2nd Mystery 11. Babbu Nostru 12. 10 Ave Maria 13. (Glory Be to the Father / Gloria Patri) / Oh, My Jesus 14. Announce the 3rd Mystery 15. Babbu Nostru 16. 10 Ave Maria 17. (Glory Be to the Father / Gloria Patri) / Oh, My Jesus 18. Announce 4th Mystery 19. Babbu Nostru 20. 10 Ave Maria 21. (Glory Be to the Father / Gloria Patri) / Oh, My Jesus 22. Announce the 5th Mystery 23. Babbu Nostru 24. 10 Ave Maria 25. (Glory Be to the Father / Gloria Patri) / Oh, My Jesus 26. (Hail, Holy Queen / Salve Regina) For the Intentions and protection of our Holy Father: 27. Babbu Nostru (Our Father / Pater Noster) 27. Ave Maria (Hail Mary / Ave Maria) 27. (Glory Be to the Father / Gloria Patri) 28. + (The Sign of the Cross / Signum Crucis)

Anghelu 'e Deu / Angel of God
Anghelu 'e Deu, Custodiu meu Custanotte illumina mie. Guarda ed defende a mie. Chi mi incumandu a tie.

Prima Stazione / Station 1
Su Pretoriu ei sa Corte De Pilatos Presidente A Cristos ingiustamente Sentenziasint a morte.

Meditazione

Cuntempla, o anima cristiana, in custa prima stazione, chi est sa domo e pretoriu de Pilatu, inue su benegnissimu Gesus, depustis de esser istadu crudelmente azzottadu e coronadu de ispinas, haiat recidu po amore de sas animas nostras sa iniqua sentenzia de morte.

Segunda Stazione / Station 2
Sa culpa ei su peccadu De s’ingratu peccadore A Cristos nostru Segnore Sa Rughe hant carrigadu

Meditazione

Cuntempla, o anima cristiana, in custa segunda stazione, chi constat de vintiduos passos, ed est logu in su cale cuddos malos ministros ‘nde ddi pighesint sa purpura chi po beffa dd’haiant postu cando ddu haiant coronadu de ispinas, e ddi carrighesint suba sas delicadas palas sa Rughe, in sa cale depiat essere crucificadu.



Terza Stazione / Station 3
Peccadore, cantu male Has fattu cun su peccadu Chi in terra tenes bettadu Su Rè tuu celestiale.

Meditazione

Cuntempla, o anima cristiana, in custa terza stazione, chi constat de ottanta passos, ed est su logu in su cale su amantissimu Gesus arrendidu dae su grave pesu de sa Rughe; e attrupegliadu dae cudda infame canaglia arruesit in terra sa prima borta.

Quarta Stazione / Station 4
Cun grande pena e dolore Nostra Signora Santissima Afflitta e dolorosissima Incontrastis su Redentore

Meditazione

Cuntempla, o anima cristiana, in custa quarta stazione, chi constat de sessanta passos, ed est su logu, in su cale Maria Santissima accumpangiada dae s’istimadu discipulu Giuanni, dae sa Maddalena e dae ateras piedosas feminas incontresit su amadu Figiu suu; chi appenas podiat bogare faeddu po su meda atrupegliu de sos Giudeos, e mirandeddu totu insambentadu, e gliagadu, abbarresit su coro de Maria trapassadu de dolore e mortales angustias.



Quinta Stazione / Station 5
Già procurant accordare A Simone Cireneu Pro chi a su Figiu de Deu Aggiudet sa Rughe a portare

Meditazione

Cuntempla, o anima cristiana, in custa quinta stazione, chi constat de settantunu passu, ed est su logu inue su amantissimu Gesus bassu su pesu de sa Rughe meda angustiadu e abbattidu, cuddos infernales ministros ostinados in sa malizia insoro, non movidos de cumpassione e caridade, ma po timore de non morrer in camminu, cherindeddu mortu inclavadu, hant pigadu a Simone Cireneu po aggiudare a portare sa Rughe a su Calvariu.

Sesta Stazione / Station 6
Cun ternura e cun plantu Sa Veronica limpiesit, Ei sa cara sacra restesit Impressa in su pannu santu.

Meditazione

Cuntempla, o anima cristiana, in custa sesta stazione, chi constat de chentu norantunu passu, ed est in logu inue su amantissimu Gesus po sa salia, pruene e buffettadas chi ddi donesint, portada affeada sa cara sua santissima, e movida a cumpassione cudda femina nada Veronica, si ‘nde pighesit su velu de conca sua po pulire sa cara a su divinu Segnore, in su cale velu est abbarrada imprimìda sa sacrosanta cara sua.



Settima Stazione / Station 7
In sa Giudiziaria porta Chi est foras de Cittade Sa divina Magestade Ruet sa segunda borta.

Meditazione

Cuntempla, o anima cristiana, in custa settima stazione, chi constat de treghentos trintases passos, ed est su logu nadu sa porta Giudiziaria, inue su amabilissimu Gesus fatigadu e istraccu po su camminu meda longu, e po sa diabolica furia de cuddos infernales ministros ruesit sa segunda borta in terra.

Ottava Stazione / Station 8
Cristos nostru Redentore Sas feminas consolesit A prangher ddas imparesit Cun caridade e amore.

Meditazione

Cuntempla, anima cristiana, in custa ottava stazione, chi constat de treghentos barantotto passos, ed est su logu inue su piedosissimu Gesus riparande ai cuddas divotas feminas, chi si lamentanta e pranghiant de ddu bier tantu maltrattadu, ddis naresit: figias de Gerusalemme non prangais po me, ma po bois ateras matessi, e po figios de bois ateras.



Nona Stazione / Station 9
Cuntempla e in coro inserra Cun sentimentu e cun luttu Cristos cun sa Rughe rutu Po tres bortas finzas a terra.

Meditazione

Cuntempla, o anima cristiana, in custa nona stazione, chi constat de chentu sessantunu passu, ed est su logu inue su Redentore de su mundu arribadu a su pee de su Monte Calvariu, e annegadu de s’amargura de sas penas, po sa meda istrachidudine de su camminu, e po su pesu meda mannu de sa Rughe fuit rutu sa terza borta in terra finzas a dda toccare cun sa sagrada bucca sua.

Decima Stazione / Station 10
Innoghe haiant donadu A Gesu Cristu sidientu Po prus crudele turmentu Binu cun fele mirradu.

Meditazione

Cuntempla, o anima cristiana, in custa decima stazione, chi constat de degheotto passos, ed est in su logu inue depimos cunsiderare comente sos Giudeos crudelmente e cun rabbia ispozzande de sos bestires suos s’amabilissimu Gesus cun sas sacrilegas manos insoro dd’hant rinnovau totus sas gliagas, e pustis dd’hant donau a biere binu mirradu cun fele.



Undecima Stazione / Station 11
Mira, o anima trivida, Po sa culpa ei su peccadu In Rughe has inclavadu Su Redentore de sa vida.

Meditazione

Cuntempla, o anima cristiana, in custa undecima stazione, chi constat de treghi passos, ed est in su logu inue su Redentore de sa vida istendidu in sa Rughe po ddu inclavare, sa Santissima Mamma sua intendinde sos colpos de su marceddu, est abbarrada ispasimante de veru dolore e sentimentu.

Duodecima Stazione / Station 12
Cuddos malvados sajones Sa Rughe hant inalberadu E Cristos est ispiradu In mesu de duos ladrones.

Meditazione

Cuntempla,o anima cristiana, in custa duodecima stazione, chi constat de battordighi passos, ed est su logu inue inclavadu già su Redentore de su mundu, alzesint in altu sa sagrada albure de sa Rughe, sa cale lassandedda ruere cun furia in su fossu preparadu, tale est istadu su movimentu chi isloghesit su sacratissimu corpus de Gesus.



Decimaterza Stazione / Station 13
In custu logu abbassesint Dae sa rughe su Segnore Cun pena forte e dolore A sa Mamma dd’intreghesint

Meditazione

Cuntempla, o anima cristiana, in custa decimaterza stazione, chi constat de bindighi passos, ed est su logu inue cuddos duos piedosos e amabiles discipulos de Gesus, Giuseppe e Nicodemu, cun meda riverenzia e devozione ‘nde abbassesint dae sa Rughe su sacrosantu corpus de su divinu Maistru insoro e ddu hant collocadu in brazzos de sa Mamma Maria Santissima.

Decimaquarta Stazione / Station 14
Cun piantu e cun ternura Cun caridade e amore A Cristos nostru Segnore Donesint sa sepoltura.

Meditazione

Cuntemlpa, o anima cristiana, in custa decimaquarta stazione, chi constat de trinta passos, ed est su logu inue cuddos duos amados discipulos Giuseppe de Arimatea e Nicodemu movidos de su paternale carignu e cristiana caridade hant donadu sepoltura a su sacrosantu corpus de Gesu Cristu divinu Maistru insoro.

LAMENTU DOLOROSU DE MARIA / Lamentations of the Sorrowful Mother
Fizos si cheridis formare De lagrimas duos rios “Sos crudeles dolores mios “Benide a cuntemplare Custu coro trapassadu Bos movat a cumpassione Cando su profeta Simeone M’haiat profetizzadu De bier unu Fizu amadu In d’una Rughe inclavare Sos crudeles Unu Erodes persighende A s’infante meu Gesus, Su dolore prus e prus Bandat in me aumentende, De su furore iscapende A s’Egittu and’abitare Sos crudeles Seo de pena inghiriada, De tres dies chirco e non bio A s’amante chi tenio Chi in su Templu disputada, Bidindemi abbandonada Non mi pozzo consolare. Sas crudeles Resto gasi dismagande Ca sa pena est troppu forte Cundennau a infame morte Unu Fizu cuntemplande Sa Rughe a pala portande Appena podet andare Sos crudeles E casi prus non respiro Cando in sa penosa Rughe De custu mundu sa lughe Ecclissada deo dda miro M’est alliviu su suspiro Consolu su lacrimare Sos crudeles Una crudele lanzada Chi su pettus hat apertu D’unu Fizu ancor’hat fertu A mie mamma tribulada, Po penas seo riservada Ma bivo po agonizzare Sos crudeles Sola resto in amargura Dae totus abbandonada, Ca de me s’est affaltada S’allegria e sa dulzura, Una trista sepoltura It’hat potziu tantu lograre. Sos crudeles Mammas chi fizos tenidis, E cun ternura istimais Si affliggida mi mirais Ei su motivu ischidis, Cun resone cuncedidis Chi mi pozzo lamentare. Sos crudeles In sa soledade trista So como desconsolada, De angustias accumpagnada E de affliziones provvista A inue furrie sa vista Penas solu happ’a agatare Sos crudeles Cuddu gosu chi tenia, Cuddu cuntentu in Betlem, S’ingrata Gerusalem Dd’hat convertiu in agonia, In custu, tant’allegria, Hat a benner a parare. Sos crudeles ecc. In custu sunti parados Cuddos angelicos cantos, In dolos ossequios tantos De tres Rees umiliados, Totus sunti cambiados In pena po turmentare Sos crudeles Dognia cuntentu tenia Cun mirare solamente Fizu tantu ubbidiente, Fizu causa de allegria, Fizu chi sa tirannia Sola hat poziu sepultare. Sos crudeles Fizu tantu maltrattau, Fizu tantu persighiu, Nara populu attriviu Ite dannu t’hat causau Puite t’hat illuminau Ddu has cherfidu atzottare. Sos crudeles Puite sustentu hat donadu Abbundante a sos famidos, Puite a medas cunsumidos De maladias hat curadu, E mortos resuscitadu Morte dd’has cherfidu dare. Sos crudeles Mortales chi camminadis E andais po dognia via, Nae si a sa pena mia Simbizzante dd’incontradis, Mentras invanu chircadis Benide a mi consolare. Sos crudeles

LAUDES DE SAS ANIMAS DE PURGATORIU / Prayers for the Holy Souls in Purgatory
A sas Animas penosas De su Santu Purgatoriu “Procuremus agiutoriu “Cun intragnas piedosas. Sas culpas istan purgande Cale arghentu in vivu fogu Detentas in cuddu logu Dogni pena supportande Sos suffragios dimandande De sas gentes amorosas. Procuremus ecc. Sun passadas cale oro In sas fiammas devorantes; Cales finos diamantes De su celeste tesoro In su centru, e in su coro De sas terras tenebrosas. Procuremus ecc. Poberas impresonadas Non si podent liberare, De si poder aggiudare Sunt impossibilitadas; Podent esser riscattadas De sas gentes valorosas. Procuremus ecc. In cuddas braxias e fiammas Cun ansiosos disizos Dimandant a nois fizos Sos nostros babbos e mammas: Mitigade custas fiammas, Fizos, fizas amorosas. Procuremus ecc. Si in calchi cosa podidis De nois bos recordade Tambene considerade Ca cun su nostru bividis: Istudande, si cheridis, Custas fiammas calorosas.